ddrg/super_eurlex huggingface dataset:
Høringskonsulentens endelige rapport i sag COMP/38.359 - Elektriske og mekaniske kul- og grafitprodukter

(udarbejdet i overensstemmelse med artikel 15 i Kommissionens afgørelse 2001/462/EF, EKSF af 23. maj 2001 om høringskonsulentens kompetenceområde under behandlingen af visse konkurrencesager (EFT L 162 af 19.6.2001, s. 21))

(2004/C 102/06)

(EØS-relevant tekst)

Udkastet til beslutning giver anledning til følgende bemærkninger vedrørende retten til at blive hørt:

Efter en klage fra Morgan Crucible Company plc indledte Kommissionen den 23. maj 2003 en kartelprocedure og vedtog en klagepunktsmeddelelse mod følgende virksomheder: C. Conradty Nürnberg GmbH, Hoffmann & Co. Elektrokohle AG, Le Carbone Lorraine SA, Morgan Crucible Company plc, Schunk GmbH og Schunk Kohlenstofftechnik GmbH, in solidum, og SGL Carbon AG.

Alle berørte parter indsendte inden tidsfristens udløb skriftlige svar vedrørende klagerne. De bestred i det væsentlige ikke de faktiske omstændigheder.

Virksomhederne fik adgang til sagsoplysningerne ved hjælp af cd-rom'er.

Den 18. september 2003 blev der afholdt en mundtlig høring, som Morgan og Conradty ikke deltog i.

I lyset af virksomhedernes skriftlige svar og høringen er varigheden af Hoffmanns deltagelse i overtrædelsen blevet mindsket.

Sagen har ikke givet anledning til proceduremæssige problemer for så vidt angår retten til at blive hørt. Jeg finder desuden, at udkastet til beslutning kun behandler de klager, i forbindelse med hvilke parterne har haft mulighed for at give deres synspunkter til kende.

Udfærdiget i Bruxelles, den 25. november 2003.

Serge Durande
Høringskonsulentens endelige rapport i sag COMP/E.1/36.212 - Karbonfrit papir

(efter artikel 15 i Kommissionens afgørelse 2001/462/EF, EKSF af 23. maj 2001 om høringskonsultentens kompetenceområde under behandlingen af visse konkurrencesager (EFT L 162 af 19.6.2001, s. 21))

(2004/C 96/05)

(EØS-relevant tekst)

Virksomhedernes ret til kontradiktion er blevet respekteret. Proceduren er forløbet korrekt for både de skriftlige og de mundtlige fasers vedkommende, og der blev afholdt en høring den 28. marts 2001, hvor parterne udtalte sig.

Ved denne lejlighed viste det sig, at beviserne på overtrædelserne som beskrevet i klagepunktsmeddelelsen var utilstrækkelige for sidste del af perioden 1992-1997.

Ved beregningen af bøden drog Generaldirektoratet for Konkurrence de nødvendige konklusioner heraf med hensyn til overtrædelsernes varighed som foreslået af høringskonsultenten. Bøden er derfor blevet beregnet på grundlag af forhold, der klart kan bevises, dvs. indtil september 1995.

Udfærdiget i Bruxelles, den 5. december 2001.

Serge Durande
Meddelelse

(2004/C 93/12)

Den Europæiske Ombudsmand har ændret de gennemførelsesbestemmelser, som har været gældende siden 1. januar 2003. Ændringen er blevet foretaget for at muliggøre behandlingen af klager på de nye officielle sprog som indføres med udvidelsen af Den Europæiske Union. Gennemførelsesbestemmelserne er tilgængelige på Ombudsmandens hjemmeside på: http://www.euro-ombudsman.eu.int

Kopier kan rekvireres gratis fra Den Europæiske Ombudsmands kontor: 1, avenue du Président Robert Schuman - BP 403 - F-67001 Strasbourg Cedex, tlf. (33-3) 88 17 23 13, fax (33-3) 88 17 90 62, e-post: euro-ombudsman@europarl.eu.int
Høringskonsulentens endelige rapport i sag COMP/M.3083 - GE/Instrumentarium

(udarbejdet i overensstemmelse med artikel 15 i Kommissionen afgørelse 2001/462/EF, EKSF af 23. maj 2001 om høringskonsulentens kompetenceområde under behandlingen af visse konkurrencesager (EFT L 162 af 19.6.2001, s. 21))

(2004/C 92/04)

(EØS-relevant tekst)

Beslutningsudkastet giver anledning til følgende bemækninger:

- Fusionen blev anmeldt den 28. februar 2003.

- Den 3. april 2003, ved beslutning efter fusionsforordningens artikel 6, stk. 1, litra c), fastlog Kommissionen, at den anmeldte fusion gav anledning til alvorlig tvivl. I overensstemmelse med den åbne politik, Kommissionen praktiserer, modtog parterne ikke-fortrolige versioner af væsentligt materiale indsendt af tredjeparter.

Selv om GE ikke var fuldt tilfreds med graden af præcision i dette materiale, var virksomheden ikke desto mindre i stand til hurtigt af fremsætte sine bemærkninger, inden der blev truffet beslutning om fremsendelse af en klagepunktsmeddelelse. På basis af en fortrolighedsaftale fik de anmeldende parters økonomer også adgang til data og økonomiske analyser indsendt af en interesseret tredjemand.

- Den 4. juli 2003 sendte Kommissionen GE en klagepunktsmeddelelse. I lyset af resultaterne af de indledende undersøgelser havde Kommissionen i denne klagepunktsmeddelelse udeladt en række elementer, som den i første omgang havde rejst indsigelse mod.

I relation til aktindsigt blev der derefter fundet en løsning på problemerne omkring visse dokumenters fortrolige karakter gennem ordninger, som Kommissionen indførte med alle de berørte parters samtykke. På basis af en fortrolighedsaftale satte disse ordninger den anmeldende parts økonomer i stand til at efterprøve de økonomiske analyser, Kommissionen havde foretaget på grundlag af data fremsendt af tredjeparter.

- Parterne foreslog derefter en række korrigerende foranstaltninger over for Kommissionen; disse blev underkastet en markedstest, hvis objektive karakter ikke blev anfægtet.

Parterne fandt det ikke nødvendigt at besvare klagepunktsmeddelelsen og anmodede derfor heller ikke om nogen formel høring.

Parternes ret til at blive hørt er blevet tilgodeset i fuldt omfang under hele sagsforløbet.

Udfærdiget i Bruxelles, den 14. august 2003.

(sign pp Karen Williams)

Serge Durande
Udtalelse afgivet af Det Rådgivende Udvalg for Kontrol med Fusioner og Virksomhedsovertagelser på udvalgets 108. møde den 12. april 2002 vedrørende et udkast til beslutning i sag COMP/M.2547 - Bayer/Aventis Crop Science

(2004/C 91/04)

(EØS-relevant tekst)

1. Et flertal i det rådgivende udvalg er enigt med Kommissionen i, at de tilsagn, som parterne afgav den 10. april 2002, er tilstrækkelige til at fjerne de konkurrencemæssige bekymringer. Et mindretal er uenigt heri. Et andet mindretal undlader at tage stilling hertil.

2. Et flertal i det rådgivende udvalg er enigt med Kommissionen i, at den anmeldte transaktion bør erklæres forenelig med fællesmarkedet og EØS-aftalen. Et mindretal er uenigt heri. Et andet mindretal undlader at tage stilling hertil.

3. Det rådgivende udvalg anbefaler, at denne udtalelse offentliggøres i Den Europæiske Unions Tidende.

4. Det rådgivende udvalg opfordrer Kommissionen til at tage hensyn til alle de bemærkninger, der er blevet fremsat på mødet.
Udtalelse afgivet af Det Rådgivende Udvalg for Kontrol med Fusioner og Virksomhedsovertagelser på dets 118. møde den 12. august 2003 om foreløbigt udkast til beslutning i sag COMP/M.3083 - General Electric/Instrumentarium

(2004/C 92/05)

(EØS-relevant tekst)

1. Det rådgivende udvalg er enigt med Kommissionen i, at den anmeldte transaktion er en fusion efter fusionsforordningens artikel 3, stk. 1, litra b), og at den har fællesskabsdimension som defineret i fusionsforordningens artikel 1, stk. 2.

2.a) Det rådgivende udvalg er enigt med Kommissionen i, at de relevante produktmarkeder inden for patientmonitorer er perioperative monitorer, monitorer til intensiv overvågning og til almindelig overvågning.

2.b) Det rådgivende udvalg er enigt med Kommissionen i, at den præcise definition af produktmarkedet for C-buer kan stå åben, især hvad angår spørgsmålet om, hvorvidt mindre avancerede C-buer til hjerte-kar-undersøgelser udgør separate produktmarkeder.

2.c) Det rådgivende udvalg er enigt med Kommissionen i, at de relevante produktmarkeder for mammografiudstyr er analogt mammografiudstyr og digitalt mammografiudstyr.

3. Det rådgivende udvalg er enigt med Kommissionen i, at de relevante geografiske markder for hvert af de berørte produkter er de nationale markeder.

4. Det rådgivende udvalg er enigt med Kommissionen i, at den foreslåede fusion ikke medfører skabelse eller styrkelse af en dominerende stilling på markederne for:

a) monitorer til almindelig patientovervågning

b) alle mulige markder for C-buer

c) både analogt og digitalt mammografiudstyr.

5.a) Det rådgivende udvalg er enigt med Kommissionen i, at den foreslåede fusion som følge af sine horisontale virkninger formentlig vil resultere i skabelse eller styrkelse af en dominerende stilling på markederne for perioperative monitorer i Spanien, Det Forenede Kongerige, Sverige, Frankrig og Tyskland.

5.b) Det rådgivende udvalg er enigt med Kommissionen i, at den foreslåede fusion på grund af fusionens vertikale virkninger på markederne for anæstesiudstyr, perioperative monitorer, intensivmonitorer og kliniske informationssystemer formentlig vil give anledning til alvorlig tvivl med hensyn til, hvorvidt fusionen er forenelig med fællessmarkedet, i det mindste i Belgien, Irland, Sverige og Det Forenede Kongerige.

6. Det rådgivende udvalg er enigt med Kommissionen i, at de tilbudte tilsagn er tilstrækkelige til at løse konkurrenceproblemerne på markedet for perioperative monitorer og fjerne den alvorlige tvivl med hensyn til de vertikale spørgsmål på markederne for anæstesiudstyr, perioperative monitorer, intensivmonitorer og kliniske informationssystemer.

7. Det rådgivende udvalg er enigt med Kommissionen i, at fusionen bør erklæres forenelig med fællesmarkedet i overensstemmelse med artikel 8, stk. 2, i fusionsforordningen og med EØS-aftalen på betingelse af, at alle de afgivne tilsagn opfyldes.

8. Det rådgivende udvalg henstiller, at denne udtalelse offentliggøres i Den Europæiske Unions Tidende.

9. Det rådgivende udvalg henstiller, at Kommissionen tager hensyn til udvalgets bemærkninger og kommentarer.
—

Fristen for at fremsætte bemærkninger til meddelelsen om klagepunkter blev på parternes anmodning forlænget med over to uger. Sidste frist var den 17. juni 2003. En mundtlig høring blev afholdt den 26. juni 2003, hvorunder: 1) Peroxid Chemie opgav en rent formel indvending, det havde mod meddelelsen om klagepunkter 2) nye dokumenter blev fremlagt af Atochem. Jeg indvilligede i, at de blev inkorporeret i sagsakterne, og jeg gav de øvrige parter en frist på to uger til at fremsende deres bemærkninger til Kommissionen. Indholdet bekræftede Kommissionens synspunkt vedrørende overtrædelsens varighed.
DA Den Europæiske Unions Tidende C 92/31

Høringskonsulentens endelige rapport i sag COMP/M.3255 — Tetra Laval/Sidel

(udarbejdet i henhold til artikel 15 i Kommissionens afgørelse 2001/462/EF, EKSF af 23. maj 2001 om høringskonsulentens kompetenceområde under behandlingen af visse konkurrencesager — EFT L 162 af 19.6.2001, s. 21)

(2005/C 92/08)

(EØS-relevant tekst)

Beslutningsudkastet baseret på artikel 14 i Rådets forordning nr. 4064/89 i denne sag giver ikke anledning til særskilte bemærkninger vedrørende proceduren.

Den 1. august 2003 sendte Kommissionen en klagepunktsmeddelelse til Tetra Laval B.V. (»Tetra Laval«). Der blev givet adgang til sagsakterne i form af en cd-rom, der blev tilsendt virksomheden den 12. september 2003.

Den 31. oktober 2003 afleverede Tetra Laval et skriftligt svar på klagepunktsmeddelelsen, men virksomheden frafaldt sin ret til en mundtlig høring.

Den 5. marts 2004 sendte Kommissionen en skrivelse til parterne, hvori den redegjorde for visse supplerende faktuelle forhold, som den agtede at tage hensyn til i sin beslutning. Den opfordrede parterne til at fremsætte eventuelle bemærkninger hertil. Tetra Laval svarede den 12. marts 2004.

Jeg slutter derfor, at retten til at blive hørt er blevet tilgodeset i denne sag.
1)

Følgende love og administrative bestemmelser til gennemførelse heraf: — Kongeligt dekret nr. 1/1994 af 20. juni 1994 om vedtagelse af den konsoliderede tekst til almindelig lov om social sikring — Dekret nr. 2065/1974 af 30. maj 1974 om vedtagelse af den konsoliderede tekst til almindelig lov om social sikring (bestemmelser, der fortsat er gældende) — Lov nr. 47/1998 af 23. december 1998 om fastsættelse af regler for anerkendelse af retten til førtidspension under den sociale sikringsordning i visse særlige tilfælde — Dekret nr. 2123/1971 af 23. juli 1971 om vedtagelse af den konsoliderede tekst til lov nr. 38/1966 af 31. maj 1966 og lov nr. 41/1970 af 22. december 1970 om oprettelse og fastsættelse af regler for den særlige sociale sikringsordning for landbruget — Dekret nr. 2864/1974 af 30. august 1974 om vedtagelse af den konsoliderede tekst til lov nr. 116/1969 af 30. december 1969 og lov nr. 24/1972 af 21. juni 1972 om fastsættelse af regler for den særlige sociale sikringsordning for søfarende — Dekret nr. 2530/1970 af 20. august 1970 om fastsættelse af regler for den særlige sociale sikringsordning for selvstændige erhvervsdrivende — Dekret nr. 2346/1969 af 25. september 1969 om fastsættelse af regler for den særlige sociale sikringsordning for tjenestefolk — Lov af 17. juli 1953 om indførelse af en skoleforsikring i Spanien — Dekret nr. 298/1973 af 8. februar 1973 om ajourføring af den særlige sociale sikringsordning for kulminearbejdere i overensstemmelse med lov nr. 24/1972 af 21. juni 1972 om finansiering og forbedring af den almindelige sociale sikringsordning for så vidt angår lægebehandling og sundhedspleje midlertidig uarbejdsdygtighed invaliditet alderdom dødsfald og efterladte arbejdsulykker og erhvervssygdomme familieydelser
DA Den Europæiske Unions Tidende C 62/7

Meddelelse af 21. januar 2005 fra Maltas regering vedrørende Europa-Parlamentets og Rådets direktiv 94/22/EF af 30. maj 1994 om betingelser for tildeling og udnyttelse af tilladelser til prospektering, efterforskning og produktion af kulbrinter (1)

(2005/C 62/05)

(EØS-relevant tekst)

I overensstemmelse med artikel 10 i Europa-Parlamentets og Rådets direktiv 94/22/EF af 30. maj 1994 om betingelser for tildeling og udnyttelse af tilladelser til prospektering, efterforskning og produktion af kulbrinter meddeler Republikken Malta Europa-Kommissionen, at den eneste kompetente myndighed er Minister for Resources and Infrastructure of the Republic of Malta, Block B, Floriana CMR 02, Malta.

I henhold til artikel 5, stk. 1, i direktiv 94/22/EF meddeler Republikken Maltas minister for ressourcer og infrastruktur, at følgende kriterier anvendes i forbindelse med tildelingen af tilladelser:

a) ansøgerens finansielle situation

b) ansøgerens tekniske kompetence og erfaring

c) det af ansøgeren foreslåede arbejdsprogram

d) ansøgerens præstationer i forbindelse med eventuelle tidligere tilladelser, når dette er relevant og

e) hvis tilladelsen udbydes til salg, hvilken pris er enheden villig til at betale for at opnå tilladelsen.

I overensstemmelse med artikel 5, stk. 2, i direktiv 94/22/EF, er oplysninger om betingelser og krav vedrørende udøvelse af eller ophør med virksomheden, som finder anvendelse på de enkelte typer af tilladelser givet i Model ESA (2001) og Model PSC (2001), som er udgivet af The Oil Exploration Department, Ministry for Resources and Infrastructure, Block B, Floriana CMR 02, Malta. De pågældende oplysninger finder ikke nødvendigvis anvendelse i det tilfælde, der er omhandlet i artikel 3, stk. 2, litra a), i direktiv 94/22/EF.

(1) EFT L 164 af 30.6.1994, s. 3.
DA Den Europæiske Unions Tidende C 62/8

Meddelelse af 21. januar 2005 fra Maltas regering vedrørende Europa-Parlamentets og Rådets direktiv 94/22/EF af 30. maj 1994 om betingelser for tildeling og udnyttelse af tilladelser til prospektering, efterforskning og produktion af kulbrinter (1)

(2005/C 62/06)

(EØS-relevant tekst)

I overensstemmelse med artikel 3, stk. 3, i Europa-Parlamentets og Rådets direktiv 94/22/EF af 30. maj 1994 om betingelser for tildeling og udnyttelse af tilladelser til prospektering, efterforskning og produktion af kulbrinter meddeler Republikken Maltas minister for ressourcer og infrastruktur herved, at der kan udstedes enten en tilladelse til efterforskning eller en tilladelse til efterforskning og produktion i følgende maltesiske offshore områder (eller dele heraf) på permanent basis:

i) Område 1

ii) Område 3 (undtagen nedenstående blokke)

iii) Område 4 (undtagen nedenstående blok)

iv) Område 6

Forud for den 1. maj 2004 er der allerede udstedt tilladelser angående følgende områder/blokke, og disse står først til rådighed, når der gives meddelelse herom:

i) Område 2

ii) Blok 4 og blok 5 i område 3

iii) Blok 3 i område 4

iv) Område 5

v) Område 7

Ansøgere skal fremlægge de oplysninger, der anmodes om i den formular, som er offentliggjort i Petroleum (Production) Regulations, 2001 (Legal Notice 320 of 2001, 1. december 2001).

Områderne/blokkene, for hvilke der kan udstedes tilladelse, og for hvilke der allerede er udstedt tilladelse, er afgrænset af geografiske koordinater, som sammen med andre oplysninger kan fås ved henvendelse til Oil Exploration Department, the Ministry for Resources and Infrastructure, Block B, Floriana CMR 02, Malta, tlf. (356) 21 23 79 21.

(1) EFT L 164 af 30.6.1994, s. 3.
1)

Under henvisning til Petroleum (Production) (Seaward Areas) Regulations 1988 (S.I. 1988 nr. 1213) med senere ændringer (»1988 Regulations«) og Hydrocarbons Licensing Directive Regulations 1995 (S.I. 1995 nr. 1434) opfordrer handels- og industriministeren alle interesserede til at ansøge om tilladelser til havproduktion (i det følgende benævnt »traditionelle tilladelser«), iværksættertilladelser til havproduktion (i det følgende »iværksættertilladelser«) og grænsetilladelser til havproduktion (i det følgende »grænsetilladelser«). Ministeren opfordrer navnlig til ansøgning om »grænsetilladelser« og »traditionelle tilladelser« i de områder, der hører under SEA 1 og SEA 4, og til ansøgninger om »traditionelle tilladelser« og »iværksættertilladelser« i områderne SEA 2, SEA 3 og SEA 5. Oplysninger om disse tilladelsestyper kan fås på handels- og industriministeriets olie- og gasnetsted, http://www.og.dti.gov.uk/upstream/licensing/lictypevar.htm
2.

Det rådgivende udvalg er enigt med Kommissionen i, at der er et relevant produktmarked for: a) musikindspilninger, der kan opdeles i særskilte markeder for forskellige genrer og for kompilationer b) onlinemusik, der kan opdeles i et engrosmarked for licenser på onlinemusik og et detailmarked for distribution af online-musik c) musikudgivelse, der kan opdeles i særskilte markeder for mekaniske rettigheder, koncertrettigheder, synkroniseringsrettigheder, trykkerirettigheder og andre rettigheder.
12.

På baggrund af ovenstående råder Den Europæiske Tilsynsførende for Databeskyttelse til at begrænse forslaget til Rådets afgørelse om udveksling af oplysninger fra strafferegistre til at omfatte strafferegistre over domme for visse former for grov kriminalitet. Endvidere bør forslaget præcisere garantierne for de registrerede, således at det er i overensstemmelse med den eksisterende retlige ramme for databeskyttelse. Det skal som en minimumsløsning sikres, at artikel 5 også finder anvendelse på videregivelse på eget initiativ af oplysninger om domme, og at garantier vedrørende databeskyttelse, der eksisterer i henhold til national lovgivning, finder anvendelse.
2.

Det rådgivende udvalg er enigt med Kommissionen i, at der er et relevant produktmarked for a) musikindspilninger, der kan opdeles i særskilte markeder for forskellige genrer og for kompilationer, b) onlinemusik, der kan opdeles i et engrosmarked for licenser på onlinemusik og et detailmarked for distribution af online-musik, c) musikudgivelse, der kan opdeles i særskilte markeder for mekaniske rettigheder, koncertrettigheder, synkroniseringsrettigheder, trykkerirettigheder og andre rettigheder.
5.

Det rådgivende udvalg er enigt med Kommissionen i, at fremsættelsen af de vildledende/urigtige oplysninger om Transavias charterflyvninger i det mindste må betegnes som en uagtsom handling, og at KLM's adfærd derfor berettiger, at selskabet pålægges en bøde.
DA Den Europæiske Unions Tidende C 3/4

Høringskonsulentens endelige rapport i sag COMP/38.549 — Ordre des architectes belges/Orde van architecten belgië

(udarbejdet i henhold til artikel 15 i Kommissionens afgørelse 2001/462/EF, EKSF af 23. maj 2001 om høringskonsulentens kompetenceområde under behandlingen af visse konkurrencesager (EFT L 162 af 18.6.2001, s. 21)

(2005/C 3/04)

Udkastet til beslutning giver anledning til følgende bemærkninger med hensyn til retten til at blive hørt:

Som led i en procedure, der var indledt på Kommissionens eget initiativ, sendte Kommissionen den 3. november 2003 en klagepunktsmeddelelse til Den Belgiske Arkitektsammenslutning. Af denne klagepunktsmeddelelse fremgår det, at det er i strid med konkurrencereglerne at fastsætte regler eller retningslinjer i form af en mindstetarif.

Arkitektsammenslutningen fik adgang til sagens akter den 2. december 2003.

Arkitektsammenslutningen fik en frist på 10 uger til at besvare klagepunktsmeddelelsen. Den afgav sine skriftlige bemærkninger inden for denne frist.

Med hensyn til proceduren anførte Arkitektsammenslutningen, at retten til at forsvare sig ikke fuldt ud blev respekteret, da den ikke havde fået adgang til et dokument, som GD for Konkurrence havde stemplet som »fortroligt«.

En undersøgelse viste, at dette dokument ville have gjort det muligt at identificere en person, som havde videregivet oplysninger til Kommissionen.

Dokumentet er derfor med rette blevet stemplet som »fortroligt« på baggrund af den tavshedspligt, som Kommissionen er underlagt i sådanne tilfælde.

Ifølge denne tavshedspligt skal en person, der har givet oplysninger, have garanti for, at hans anonymitet beskyttes, når personen anmoder herom og muligvis kan udsættes for trusler om repressalier (Domstolens dom af 7. november 1985 i sag 145/83, Adams/Kommissionen for De Europæiske Fællesskaber, præmis 34 ff.).

Den Belgiske Arkitektsammenslutning har benyttet sig af retten til at blive hørt og har anmodet om en høring, der fandt sted den 9. februar 2004.

I Kommissionens udkast fremsættes der ingen nye klager mod Arkitektsammenslutningen ud over dem, der allerede var fremsat i klagepunktsmeddelelsen.

Jeg mener derfor, at parternes ret til at blive hørt er blevet overholdt.
3.

Medlemmerne af det rådgivende udvalg er enige med Kommissionen i, at formålet med etisk standard nr. 2 er at begrænse konkurrencen på fællesmarkedet som forstået i traktatens artikel 81, stk. 1, og at det derfor ikke er nødvendigt at definere markedet eller påvise, at beslutningen reelt har begrænset konkurrencen.